भवनाथपुर(गढ़वा) : गोल्डन जुबली के अवसर पर सेल आरएमडी भवनाथपुर संरक्षिका सीआईएसएफ के कमांडेंट हरिकेश मीणा, इंस्पेक्टर मोहम्मद इरफान, आरक्षक राजकुमार और राजू देबनाथ ने सोमवार को प्रखंड के अरसली उतरी स्थित मदरसा में पहुंचकर बच्चों को पढ़ाया. इस दौरान अधिकारियों ने मदरसे में अध्यनरत 145 बच्चों के बीच कॉपी, कलम, चॉकलेट और बिस्किट बांटी. इस अवसर पर सहायक कमांडेंट हरिकेश मीणा ने कहा कि बच्चे देश के भविष्य होते है, उनके साथ किसी प्रकार की भेदभाव करना अन्याय होगा. उन्होंने मदरसा कमिटी के सदस्यों से कहा कि आज के परिवेश में मदरसे में पढ़ने वाले बच्चों को उर्दू के साथ साथ हिंदी और इंग्लिश विषय की जानकारी देना नितांत आवश्यक है, इसके लिए बच्चों के अभिभावको में जागरूकता लाना हमसभी का कर्तव्य बनता है. इस मौके पर सदर शफीक अंसारी, दोस्त मोहम्मद अंसारी, अख्तर अंसारी, हाजी शेख सिराजुद्दीन, मासूम अली, कसमुद्दीन अंसारी, सिराजुद्दीन अंसारी समेत अन्य लोग मौजूद थे.